**Newtonov ochladzovací zákon** (iné názvy: **Newtonov zákon ochladzovania** , **Newtonova rovnica chladenia** , **Newtonov zákon tepelných strát** , **Newtonova rovnica** , **Newtonov vzorec** , **Newtonov vzťah** ) je empirický zákon udávajúci množstvo tepla prenesené pri prestupe tepla, čiže medzi prúdiacou tekutinou a tuhou stenou, ktorú táto tekutina obteká. Konkrétne zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny.

Znenie
------

Newtonov ochladzovcí zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny. Matematicky teda:

{\displaystyle {\dot {Q}}=\alpha A(t\_{w}-t\_{f})} (ak tw > tf)
resp.

{\displaystyle {\dot {Q}}=\alpha A(t\_{f}-t\_{w})} (ak tf > tw)
kde {\displaystyle {\dot {Q}}} je tepelný tok (t.j. teplo prevedené danou plochou za jednotku času), α je súčiniteľ prestupu tepla, A je plocha povrchu steny, ktorej sa dotýka sledovaná tekutina, tw je teplota na povrchu steny (teda na fázovom rozhraní), tf je teplota v jadre tekutiny (teda v hlavnom prúde tekutiny - vysvetlenie pojmu pozri v článku prestup tepla).

Hodnota súčiniteľa prestupu tepla závisí od fyzikálnych vlastností tekutiny, od hydrodynamických podmienok a geometrických charakteristík systému. V praxi sa počíta podľa vzorca α = (λ.Nu)/l, pričom λ je súčiniteľ tepelnej vodivosti, Nu je tzv. Nusseltovo kritérium (Nusseltovo číslo) a l je charakteristický geometrický rozmer systému. Vzorec Nusseltovho kritéria je uvedený v tabuľkách v rôznych podobách v závislosti od konkrétnych podmienok (napr. jeden vzorec Nusseltovho kritéria platí pre nútené obtekanie jednotlivej rúrky kolmo na os). Podrobnosti pozri v článku súčiniteľ prestupu tepla.

Vyjadrenie pomocou hustoty tepelného toku
-----------------------------------------

Namiesto pomocou tepelného toku ({\displaystyle {\dot {Q}}}) možno Newtonov zákon ochladzovania vyjadriť pomocou hustoty tepelného toku ({\displaystyle q={\dot {Q}}/A}), čiže:

{\displaystyle q=\alpha (t\_{w}-t\_{f})}, resp. {\displaystyle q=\alpha (t\_{f}-t\_{w})}.

Vyjadrenie pomocou tepelného odporu tekutiny
--------------------------------------------

Namiesto pomocou súčiniteľa prestupu tepla (α) možno Newtonov zákon ochladzovania vyjadriť pomocou (celkového) tepelného odporu tekutiny (R = 1/(α.A)), čiže: 

{\displaystyle {\dot {Q}}={\frac {(t\_{w}-t\_{f})}{R}}}, resp. {\displaystyle {\dot {Q}}={\frac {(t\_{f}-t\_{w})}{R}}}.

Zdroje
------

1. ↑  Newtonův ochlazovací zákon. In: *Technický slovník naučný 5 M – O*. Praha : Encyklopedický dům, 2003. ISBN 80-7335-080-7. S.283-284.
2. ↑   *Sylabus předmětu I1-TERM - Termomechanika (SvF - ZS 2016/2017)* [online]. is.stuba.sk, [cit. 2018-10-31]. Dostupné online.
3. 1 2   *Jadrová technika : Anglicko-nemecko-francúzsko-rusko-slovenský slovník*. 1. vyd. Bratislava : Alfa, 1987. S. 1265.
4. ↑   *Malá encyklopédia chémie*. 3. vyd. Bratislava : Obzor, 1981. 816 s. (Malé encyklopédie vydavateľstva Obzor.) S. 556.
5. ↑  BAFRNEC, Milan; BÁLEŠ, Vladimír; LANGFELDER, Ivan; LONGAUER, Jaroslav. *Chemické inžinierstvo*. Bratislava : Malé centrum, 1999. 427 s. ISBN 80-967064-3-8. S. 231.
6. ↑  KOSSACZKÝ, Elemír; SUROVÝ, Július. *Chemické inžinierstvo I.*. 3. vyd. Bratislava : Alfa, 1972. S. 251.
7. ↑   *Stavebná fakulta TU v Košiciach - Špeciálne vzdelávanie znalcov -STAVEBNÁ FYZIKA* [online]. researchgate.net, [cit. 2018-11-09]. Dostupné online.

* Newtonův ochlazovací zákon. In: *Technický slovník naučný 5 M – O*. Praha : Encyklopedický dům, 2003. ISBN 80-7335-080-7. S.283-284.
* BAFRNEC, Milan; BÁLEŠ, Vladimír; LANGFELDER, Ivan; LONGAUER, Jaroslav. *Chemické inžinierstvo*. Bratislava : Malé centrum, 1999. 427 s. ISBN 80-967064-3-8. S. 231 - 257.
* KOSSACZKÝ, Elemír; SUROVÝ, Július. *Chemické inžinierstvo I.*. 3. vyd. Bratislava : Alfa, 1972. S. 250-266.
* HASAL, P. et al.. *Chemické inženýrství I.*. 2. vyd. Praha : Vysoká škola chemicko-technologická, 2007. ISBN 978-80-7080-002-7. S. 146-147.
* *Malá encyklopédia chémie*. 3. vyd. Bratislava : Obzor, 1981. 816 s. (Malé encyklopédie vydavateľstva Obzor.) S. 556.